ཿཙཿ།

༢ཥ་ཐ་འམ
སཿཨཿཏ༦ཿ༦མམ
མཐཨཅཡཿ༦ཿགྱིཥཿ
མམཐཅ
ཅམཐསམཁྱེནཿཿཋཅསཐཿ
མ་ཿ
ཐམཿཡམཿམནཿཡལན
ཐབྷ་ཨ༦།।ཨཿཿཅས



ཤེར་ཕྱིན་མངོན་རྟོགས་རྒྱན་གྱི་འགྲེལ་པ་རིན་པོ་ཆེའི་ཕྲེང་བ་བློགས་ལ་མགུལ་རྒྱན་ལས།གླེགས་བམ་གསུམ་པ་གཞི་ཤེས་བཤད་པའི་སྐབས་བཞུགས་སོ།།

༄༅༅བླ་མ་དང་ལྷག་པའི་ལྷ་ལ་སྒོ་གསུམགུས་པའི་སྒོ་ནས་ཕྱག་འཚལ་ཞིང་སྐྱབས་སུ་མཆིའོ།།བྱིན་གྱིས་བརླབ་ཏུ་གསོལ།ཤེས་རབ་ཀྱི་ཕ་རོལ་ཏུ
ཕྱིན་པའི་མན་ངག་གི་བསྟན་བཅོས་མངོན་པར་རྟོགས་པའི་བརྒྱན་ལས་རྩ་བའི་ས་བཅད་གསུམ་པ་ཤེས་བྱ་ཐམས་ཅད་ཤེས་པ་ཉིད་ལ།འབྲེལ་དགོད་པས་མཚམས་སྦྱར།།
འབྲེལ་པ་ཅན་གྱི་ཆོས་རྒྱས་པར་བཤད།སྐབས་ཀྱི་མིང་སྨོས་པའི་སྒོ་ནས་མཇུག་བསྡུ་བ་དང་གསུམ་གྱིས་ཤེས་པར་བྱའོ།།དང་པོ་ནི།ཐམས་ཅད་ཤེས་པ་ཉིད་བཤད་པར
བཞེད་དེ།གང་ལན།གདུལ་བྱ་བྱང་སེམས་ཆེན་པོ་རྣམས་ལའོ།།གང་གིས་ན།སྟོན་པ་བཅོམ་ལྡན་འདས་ཤཱཀྱ་ཐུབ་པས་སོ།།གང་དུ་ན།གོང་དུ་བསྟན་པ

༅༅དེ་ལྟར་ལམ་ཤེས་པ་ཉིད་བསྟན་པ་དེའི་འོག་ཏུའོ།།དེའི་རྒྱུ་མཚན་གཞི་སྲིད་ཞི་དང་ཉེ་རིང་ལ་སོགས་པ་ཐམས་ཅད་ཡོངས་སུ་ཤེས་པ་མེད་པར་ཐེག་པ་གསུམ་གྱི་ལམ།།
ལེགས་པར་ཡོངས་སུ་ཤེས་པ་མེད་པས་སོ།།དགོས་པ་ནི།ཁ་ཅིག་ན་རེ།ལམ་ཤེས་པ་ཉིད་ཀྱི་སྐབས་སུ་ཉན་རང་གི་ལམ་ཡང་བཤད་པས་ཐམས་ཅད་ཤེས་པ་ཉིད་བཤད་པ་ཁོ་ན་ཡིན།
པའི་ཕྱིར།ཡང་ཐམས་ཅད་ཤེས་པ་ཉིད་ལོགས་ཤིག་ཏུ་བཤད་པ་དོན་མེད་དོ་ཞེ་ན།སྐྱོན་མེད་དེ།འདི་ལྟར།ལམ་ཤེས་ཉིད་ཀྱི་ཚུལ་ལ་ནི།།ཞེས་བྱ་བ་ལ་སོགས་པར་མི་དམིགས་
ར་སྒོམ་པ་དང་བསམ་པ་དང་ཐོས་པའི་རིམ་གྱིས་ཉན་རང་གི་ལམ་བྱང་སེམས་ཆེན་པོས་བསྒོམ་པར་བྱ་བའི་ཕྱིར་དུ་བརྗོད་པ་ཡིན་ནོ།།དེ་བས་ན་མི་རྟག་པ་ལ་སོགས་པའི་རྣམ་པས་འཕངས་པ་རྣམ་

ཀྱི་གཞི་སྲིད་ཞི་ལ་སོགས་པ་མ་ལུས་པ་ཡོངས་སུ་ཤེས་པའི་དོན་དུ་ཐམས་ཅད་ཤེས་པ་ཉིད་ལ་མ་ཤེས་པ་ལས་ལོགས་ཤིག་ཏུ་བཤད་པ་ཡིན་ནོ།།འགྲེལ་ཆེན་ལས།ལམ་ཤེས་པའི་སྐབས་སུ་ཉན་ཐོས་ལ་སོགས་པའི་ལམ་ཡང་བཤད་
པས་ཐམས་ཅད་ཤེས་པ་ཉིད་བཤད་པ་ཁོ་ན་མ་ཡིན་ནམ།ཅིའི་ཕྱིར།ཡང་ཐམས་ཅད་ཤེས་པ་ཉིད་ལོགས་ཤིག་ཏུ་བསྟན་ཅེ་ན།དེ་བརྗོད་པར་བྱ་སྟེ།དེ་ལ།ལམ་ཤེས་ཉིད་ཀྱི་ཚུལ་ལ་ནི།།འཕགས་པའི་བདེན་པ་བཞི
དག་གི།།རྣམ་པ་མི་དམིགས་སྒོ་ནས་ནི།།ཉན་ཐོས་ལམ་འདི་ཤེས་པར་བྱ།།ཞེས་བྱ་བས་མི་དམིགས་པར་སྒོམ་པ་ལ་སོགས་པའི་རིམ་གྱིས་ཉན་ཐོས་ལ་སོགས་པའི་ལམ་བྱང་ཆུབ་སེམས་དཔའི་བསྒོམ་པར་བྱའོ་ཞེས་བརྗོད་པ་ཡིན་ནོ།།།
དེ་བས་ན་མི་རྟག་པ་ལ་སོགས་པའི་རྣམ་པས་འཕངས་པ་རྣམས་ཀྱི་གཞི་སྲིད་ཞི་ལ་སོགས་པ་མ་ལུས་པ་ཡོངས་སུ་ཤེས་པའི་དོན་དུ་ཐམས་ཅད་ཤེས་པ་ཉིད་ལོགས་ཤིག་ཏུ་བཤད་པར་གཟུང་ངོ་ཞེས་གསུངས་པ་བཞིན་ནོ།།གསེར་གླིང་པས།།
ལམ་ཤེས་པ་ཉིད་དུ་ཉན་ཐོས་ལ་སོགས་པའི་ལམ་བརྗོད་པས་ཞེས་པ་ནས།དེ་བས་ན་མི་རྟག་པ་ལ་སོགས་པའི་རྣམ་པས་ཟློག་པའི་སྒོ་ནས་འཕངས་པའི་གཞི་མ་ལུས་པ་ཡོངས་སུ་ཤེས་པར་བྱ་བའི་དོན་དུ་ཐམས་ཅད་ཤེས་པ་ཉིད་ལོགས་ཤིག།
ཏུ་སྨོས་པ་ཡིན་ནོ་ཞེས་སོ།།མདོར་ན་དགོས་པ་བྱང་སེམས་ཆེན་པོ་རྣམས་ཀྱིས་མི་རྟག་པ་ལ་སོགས་པས་འཕངས་པ་རྣམས་ཀྱི་གཞི་མ་ལུས་པ་ཤེས་པར་བྱ་བའི་ཕྱིར་དུའོ།།གང་གི་སྒོ་ནས་ན།ཤེས་པས་སྲིད་ལ་མི་གནས་ཤིང་།།

ཞེས་བྱ་བ་ལ་སོགས་པ་བསྡུས་པའི་དོན་ལུས་རྣམ་གཞག་གི་ཚི་ག་ལེའུར་བྱས་པ་རྣམ་པར་ཏེ་རྒྱས་པར་བཤད་པའི་སྒོ་ནས་སོ།།ཡང་ན་དགོས་པ་བླང་དོར་གྱི་གནས་ལུགས་མ་ལུས་པར་ཤེས་པར་བྱ་བའི་ཕྱིར་དུའོ།།
གང་གི་སྒོ་ནས་ན།སྲིད་ཞི་ལ་མི་གནས་པ་ལ་སོགས་པ་བསྐྲད་པ་སྔོན་དུ་འགྲོ་བའི་སྒོ་ནས་སོ།།དགོས་པ་དེའི་སྒོ་ནས་བཤད་པས་བཤད་ཉན་བྱེད་པས་གོ་སླ་བའི་ཕྱིར་རོ།།ངག་དོན་ནི།ཤེས་བྱ་ཆོས་ཅན།ལམ་ཤེས་བསྟན།
ནས་དེའི་འོག་ཏུ་ཐམས་ཅད་ཤེས་པ་ཉིད་བཤད་པ་ལ་རྒྱུ་མཚན་ཡོད་དེ།གཞི་ཐམས་ཅད་ཡོངས་སུ་མ་ཤེས་པར་ཐེག་པ་གསུམ་གྱི་ལམ་ལེགས་པར་མི་ཤེས་པས་སོ།།སྟོན་པ་བཅོམ་ལྡན་འདས་ཀྱིས་བྱང་སེམས་ཆེན་པོ་རྣམས་ལ་ཐམས་ཅད
ཤེས་པ་ཉིད་ལོགས་ཤིག་ཏུ་བཤད་པ་ཆོས་ཅན།དགོས་པ་ཡོད་དེ།ཁྱོད་ལ་བརྟེན་ནས་བྱང་སེམས་ཆེན་པོ་རྣམས་ཀྱིས་མི་རྟག་པ་ལ་སོགས་པའི་རྣམ་པས་འཕངས་པའི་གཞི་མ་ལུས་པ་ཤེས་པའི་སྒོ་ནས་ཐེག་པ་གསུམ་གྱི་ལམ་ལེགས་པར
ཤེས་པར་འགྱུར་བའི་ཕྱིར།སྟོན་པ་བཅོམ་ལྡན་འདས་ཀྱིས་སྲིད་ཞི་ལ་མི་གནས་པ་ལ་སོགས་པ་བསྐྲད་པ་སྔོན་དུ་འགྲོ་བའི་སྒོ་ནས་ཐམས་ཅད་ཤེས་པ་ཉིད་བཤད་པ་ཆོས་ཅན།དགོས་པ་ཡོད་དེ།ཁྱོད་ལ་བརྟེན་ནས་ཐམས་ཅད་
ཤེས་པ་ཉིད་འཆད་ཉན་བྱེད་པས་གོ་སླ་བའི་ཕྱིར།གཉིས་པ་ལ་ལྟ་བ་དང་།སྒོམ་པ་དང་།འབྲས་བུ་དང་།སྒོམ་ལམ་མི་སྟོན་པའི་རྒྱུ་མཚན་དང་།མཇུག་བསྡུ་བ་དང་ལྔས་ཤེས་པར་བྱའོ།།དང་པོ་ལ་སྲིད་ཞི་ལ་གནས་མི

གནས་ཀྱི་ཁྱད་པར་དང་།འབྲས་ཡུམ་ལ་ཉེ་རིང་གི་ཁྱད་པར་དང་།མི་མཐུན་ཕྱོགས་དང་གཉེན་པོའི་ཁྱད་པར་དང་གསུམ།དང་པོ་ནི།རབ་འབྱོར་གྱིས་གསོལ་པ།བཅོམ་ལྡན་འདས།བྱང་སེམས་ཆེན་པོ་རྣམས།
ཀྱིཀྱིཡུམ་ནི་ཚུ་རོལ་གྱི་མཐའ་མ་ལགས།ཕ་རོལ་གྱི་མཐའ་མ་ལགས།གཉིས་ཀའི་བར་ན་མི་དམིགས་ལགས་སོ།།བཀའ་སྩལ་པ།རབ་འབྱོར་ཤིན་ཏུ་རྣམ་པར་དག་པའི་ཕྱིར་རོ།།གསོལ་པ།བཅོམ་ལྡན་འདས།
ཅིའི་སླད་དུ་བྱང་སེམས་ཆེན་པོ་རྣམས་ཀྱི་ཡུམ་ཚུ་རོལ་གྱི་མཐའ་མ་ལགས།ཕ་རོལ་གྱི་མཐའ་མ་ལགས།གཉིས་ཀའི་བར་ན་མི་དམིགས་ཏེ་ཤིན་ཏུ་རྣམ་པར་དག་པའི་ཕྱིར་ལགས།བཀའ་སྩལ་པ།རབ་འབྱེར་དུས་གསུ་གྱི་ཆོས
ཐམས་ཅད་མཉམ་པ་ཉིད་ཀྱི་ཕྱིར་རོ་ཞེས་པའི་དོན།ཚུ་རོལ་ཕ་རོལ་མཐའ་ལ་མིན།།ཞེས་བྱ་བ་ལ་སོགས་པས་གསུངས་ཏེ།འདི་ལ་དང་ཕོ་མཚམས་སྦྱར་བ་ནི།ཐམས་ཅད་ཤེས་པ་ཉིད་དེ་ཡང་སྲིད་པ་དང་ཞི་བ་ལ་མི་གནས
བ་དང་།ལ་སོགས་པ་ཐབས་མ་ཡིན་པས་རིང་བ་དང་།ཐབས་མཁས་པས་ཉེ་བ་དང་།མི་མཐུན་གྱོགས་དང་།གཉེན་པོའི་ཕྱོགས་དང་།སྦྱོར་བ་དང་།མཉམ་པ་ཉིད་དང་།མཐོང་ལམ་དུ་དབྱེ་བས་རྣམ་པ་དགུ་ཡིན
པ་ལས།དང་པོར་སྲིད་པ་དང་ཞི་བ་ལ་མི་གནས་པ་བསྟན་པ་ལ་རྒྱུ་མཚན་ཡོད་དེ།རྣམ་པ་ཐམས་ཅད་མཁྱེན་པ་ཉིད་ཀྱི་གླིང་དུ་འགྲོ་བ་ལ་འཁོར་འདས་ལ་བླང་དོར་དུ་སྲེད་པའི་བརླན་ལས་བརྒལ་དགོས་པའི་ཕྱིར།གཉིས་པ་བསྡུས།།

དོན་ནི།ཡུམ་གཉེན་པོ་གཞི་ཤེས་ཆོས་ཅན།ཚུ་རོལ་གྱི་མཐའ་འཁོར་བ་དང་ཕ་རོལ་གྱི་མཐའ་མྱང་འདས་དང་དེ་གཉིས་ཀྱི་བར་དབུས་སློབ་པ་ལ་ཡང་མཚན་མར་ཞེན་པའི་ཚུལ་གྱིས་མི་གནས་པ་ཡིན་ཏེ།རྣམ
པཔ་ཐམས་ཅད་མཁྱེན་པ་ཉིད་དང་ལྡན་པའི་སེམས་སྤྱད་པས་དུས་གསུམ་གྱི་ཆོས་རྣམས་རང་བཞིན་མ་དམིགས་པར་མཉམ་པ་ཉིད་དུ་མངོན་སུམ་དུ་ཤེས་པའི་ཕྱིར།ཡང་ན་རྣམ་པ་ཐམས་ཅད་མཁྱེན་པ་ཉིད་དང་ལྡན་པའི་སེམས་བསྐྱེད།
པས་དུས་གསུམ་གྱི་ཆོས་རྣམས་རང་བཞིན་མ་དམིགས་པར་མཉམ་པ་ཉིད་དུ་མངོན་སུམ་དུ་ཤེས་ནས་སྒོམ་པའི་ཡེ་ཤེས་ཡིན་པའི་ཕྱིར།ཡུམ་འཁོར་འདས་པར་གསུམ་ལ་མི་གནས་པའི་གཞི་ཤེས་ཡིན་པར་ཐུབ་པའི་དབང་པོ་འདོད།
པས་དེ་བཞིན་དུ་རྗེས་འཇུག་གི་གདུལ་བྱ་རྣམས་ཀྱིས་ཁོང་དུ་ཆུད་པར་བྱའོ།།གསུམ་པ་ཚིག་དོན་ལ།དངོས་བསྟན་ཀྱང་སེམས་ཆེན་པོའི་ཡུམ་སྲིང་ཞི་ལ་མི་གནས་པའི་ཚུལ་དང་།ཤུགས་བསྟན་ཉན་རང་གི་ཡུམ་སྲིད་ཞི་ལ་
གནས་པའི་ཚུལ་ལོ།།དང་པོ་ནི།ཡུམ་རྣམ་པ་ཐམས་ཅད་པའི་གཉེན་པོ་གཞི་ཤེས་ཆོས་ཅན།ཚུ་རོལ་གྱི་མཐའ་འཁོར་བ་རྟག་པ་ཕུང་པོ་རྒྱུན་མི་འཆད་པར་འབྱུང་བའི་མཚན་ཉིད་དང་།ཕ་རོལ་གྱི་མཐའ་མྱ་ངན་ལས་
འདས་པ་ཆད་པ་ཉེ་བར་ལེན་པའི་ཕུང་པོ་རྒྱུན་འཆད་པའི་མཚན་ཉིད་དང་།དེ་གཉིས་ཀྱི་བར་ན་ཡང་མཚན་མར་འཛིན་པའི་ཚུལ་གྱིས་མི་གནས་པ་ཡིན་ཏེ།གཞན་དོན་དུ་རྣམ་མཁྱེན་ཡིད་ལ་བྱེད་པས་དུས་གསུམ་པའི་ཆོས་

རྣམས་རང་བཞིན་གྱིས་སྐྱེ་བ་མེད་པའི་རྣམ་པ་མཉམ་པ་ཉིད་དུ་མངོན་སུམ་དུ་རྟོག་པསས།།དེའི་ཕྱིར་ཉན་རང་ལ་ལྟས་ཏེ་རྫོགས་པའི་སངས་རྒྱས་ལ་ཉེ་བར་གྱུར་པ་ཐུབ་པའི་དབང་པོ་འདོད་པས་དེ་བཞིན་དུ་ཁོང་དུ་ཆུད་པར་བྱའོ།།དེས།ཤས།
པས་ས་སྲིད་ལ་མི་གནས་ཤིང་།།སྙིང་རྗེས་ཞི་ལ་མི་གནས་དང་།།ཞེས་པའི་ལུས་ཀྱི་ཚིག་བཤད་པ་ཡིན་ནོ།།ཡང་ན་གཞན་དོན་དུ་རྣམ་མཁྱེན་ཡིད་ལ་བྱེད་པས་དུས་གསུམ་པའི་ཆོས་རྣམ་རང་བཞིན་གྱིས་སྐྱེ་བ་མེད་པའི་རྣམ་པ
མཉམ་པ་ཉིད་དུ་མངོན་སུམ་དུ་རྟོགས་པས།ཉན་རང་ལ་ལྟོས་ཏེ་རྫོགས་པའི་སངས་རྒྱས་ལ་ཉེ་བར་གྱུར་པར་འདོད་པའི་ཡུམ་གཞི་ཤེས་གང་ཡིན་པ་དེ་ནི།འཁོར་བའི་གནས་ལུགས་རྟོགས་པའི་ཤེས་རབ་ཀྱིས་སོ་སོ་སྐྱེ་བོས་བགྲོད་
ཅིང་དེ་ལ་ཉེ་བར་གྱུར་པས་ཚུ་རོལ་གྱི་མཐའ་འཁོར་བ་ཕུང་པོ་རྒྱུན་མི་འཆད་པས་རྟག་པའི་མཚན་ཉིད་ལ་མི་གནས་པ་སྟེ་དེ་ལ་མཚན་མར་འཛིན་པ་ཅི་རིགས་པ་སྤངས།གཞན་དོན་དུ་འཁོར་བར་དངོས་སུ་འཇུག་ནུས་པའི་སྙིང་རྗེས་ས
སོ་སྐྱེ་བོས་བགྲོད་མི་ནུས་ཤིང་དེ་ལ་ཐག་རིང་བར་གྱུར་པས་ཕ་རོལ་གྱི་མཐའ་མྱ་ངན་ལས་འདས་པ་ཉེ་བར་ལེན་པའི་ཕུང་པོ་རྒྱུན་ཆད་པས་ཆད་པའི་མཚན་ཉིད་དང་།དེ་དག་གི་བར་ན་ཡང་མི་གནས་པ་སྟེ་དེ་ལ་མཚན་མར་འཛིན་པ་ཅི་།
རིགས་པ་སྤངས་པས་ཤེས་རབ་ཀྱི་སྒོ་ནས་སྲིད་པ་ལ་མི་གནས་པ་དང་།སྙིང་ཇེའི་སྒོ་ནས་ཞི་བ་ལ་མི་གནས་པ་ཡིན་ནོ།།མདོར་ན་བྱང་སེམས་ཆེན་པོའི་ཡུམ་གཉེན་པོ་ཐམས་ཅད་ཤེས་པ་ཉིད་ཆོས་ཅན།ཐབས་ཤེས་ཁྱད་པར

ཅན་གྱིས་འཁོར་འདས་པར་གསུམ་ལ་མཚན་མར་འཛིན་པ་ཅི་རིགས་པར་སྤངས་པ་ཡིན་ཏེ།ཐབས་ཤེས་ཁྱད་པར་ཅན་གྱིས་དུས་གསུམ་པའི་ཆོས་རྣམས་རང་བཞིན་གྱིས་མ་སྐྱེས་པར་མཉམ་པ་ཉིད་དུ་མངོན་
སུམ་དུ་ཤེས་པའི་ཕྱིར།དེའི་ཕྱིར་ཉན་རང་གི་ཡུམ་ལ་ལྟོས་ཏེ་འབྲས་བུ་རྫོགས་པའི་སངས་རྒྱས་ལ་ཉེ་བར་གྱུར་པ་ཡིན་ནོ།།འགྲེལ་ཆེན་ལྟར་ན།སངས་རྒྱས་དང་བྱང་སེམས་ཆེན་པོ་རྣམས་ཀྱི་ཡུམ་གཞི་ཤེས་འདི་ནི་ཚུ་ཆོལ་གྱི་མཐའ
འའཁོར་བར་མི་གནས་པ་ཡིན་ཏེ་ཤེས་རབ་ཀྱིས་འཁོར་བའི་ཉེས་དམིགས་མངོན་སུམ་དུ་མཐོང་བའི་ཕྱིར་རོ།།ཕ་རོལ་གྱི་མཐའ་མྱ་ངན་ལས་འདས་པར་མི་གནས་པ་ཡིན་ཏེ་གཞན་དོན་དུ་འཁོར་བར་དངོས་སུ་འཇུག་ནུས་པའི་སྙིང་རྗེས་
འའཁོར་བ་ཇི་སྲིད་པར་སེམས་ཅན་གྱི་དོན་བྱེད་པའི་ཕྱིར།དེ་དག་གི་བར་འཁོར་བ་དང་མྱ་ངན་ལས་འདས་པ་གཉིས་ལས་མ་གཏོགས་པ་དབུས་སུ་ཡང་གནས་པ་མ་ཡིན་ཏེ་དེ་ལྟ་བུའི་དབུས་དངོས་པོ་མེད་པར་མངོན་སུམ་དུ་རྟོགས་པའི་
ཕྱིར་རོ།།སངས་རྒྱས་དང་བྱང་སེམས་ཆེན་པོ་རྣམས་ཀྱི་ཡུམ་གཞི་ཤེས་འདི་ནི་ཉན་རང་གི་ཡུལ་མ་ཡིན་ཞིང་ལྐོག་ཏུ་གྱུར་པ་ཡིན་ཏེ།གཞན་དོན་དུ་རྣམ་མཁྱེན་ཡིད་ལ་བྱེད་པས་དུས་གསུམ་པའི་ཆོས་རྣམས་རང་བཞིན་གྱིས་སྐྱེ་བ་མེད།།
པའི་རྣམ་པ་མཉམ་པ་ཉིད་དུ་མངོན་སུམ་དུ་རྟོགས་པའི་ཕྱིར་རོ།།ཁ་ཅིག་ན་རེ།དུས་གསུམ་མཉམ་པ་ཉིད་དུ་རྟོགས་པ་སྲིད་ཞི་ལ་མི་གནས་པའི་སྒྲུབ་བྱེད་དུ་བྱེད་པ་ནི་མ་ཡིན་ཏེ།འགྲེལ་ཆེན་དུ་སྐབས་འདིར་ཤེར་ཕྱིན་ཏན་རང་གི

སྐྱོང་ཕྲལ་མ་ཡིན་པའི་སྒྲུབ་བྱེད་དུ་མཛད་པའི་ཕྱིར་རོ་ཟེར་བ་ནི་མི་འཐད་དེ།མདོ་ལ་སྐུར་པ་བཏབ་པའི་ཕྱིར་དང་འགྲེལ་ཆེན་དང་མདོ་མི་མཐུན་པར་སྨྲས་པའི་ཕྱིར་རོ།།གཉིས་པ་ལ་ཉན་རང་ལ་ཆོས་ཐམས་ཅད་མཉམ་པ་ཉིད་དུ་རྟོགས་དྲ
མོད་མེད་དཔྱད་པ་དང་།སྐབས་དོན་ལ་སྦྱར་བ་གཉིས།དང་པོ་ལ།མི་འཐད་པའི་ཕྱོགས་དགག།འཐད་པའི་ཕྱོགས་གཞག།དེ་ལ་རྩོད་པ་སྤང་བ་དང་གསུམ།དང་པོ་ནི།བཤེས་གཉེན་ཁ་ཅིག་ན་རེ།༡།
རང་གི་རྒྱུད་ལ་ཆོས་ཀྱི་བདག་མེད་རྟོགས་པ་མེད་དེ་ཉན་རང་གི་ཡེ་ཤེས་ནི་ཕུང་པོ་ལ་མཚན་མར་འཛིན་པའི་གཞི་ཤེས་ཡིན་པའི་ཕྱིར་ཟེར་རོ།།ཉན་ཐོས་མཐོང་ལམ་པའི་ཡེ་ཤེས་ཆོས་ཅན།ཁྱོད་ཉན་ཐོས་ཀྱི་བྱང་ཆུབ་ཀྱི་རྒྱུར་འགྱུར་མི།
སྲིད་པར་ཐལ།ཁྱོད་ཕུང་པོ་ལ་མཚན་མར་འཛིན་པའི་ཕྱིར།མ་ཁྱབ་ན།མོས་མིན་འདུ་ཤེས་མེད་པ་ཡིན།།ཞེས་པའི་མདོར།རབ་འབྱོར་གྱིས་སྨྲས་པ།ཤཱ་རིའི་བུ་འདི་ལྟར་བྱང་སེམས་ཆེན་པོ་ཡུམ་ལ་སྤྱོད་པའི་ཚེ།།
གཟུགས་ལ་གནས་པ་དང་ལྷག་པར་མོས་པ་དང་ཀུན་ཤེས་པ་དང་ཞེས་པ་ནས།སངས་རྒྱས་ཀྱི་ཆོས་རྣམས་ལ་གནས་པ་དང་ལྷག་པར་མོས་པ་དང་ཀུན་ཤེས་པས་སངས་རྒྱས་ཀྱི་ཆོས་རྣམས་མངོན་པར་འདུ་བྱེད་པ་ལ་སྤྱོད་པ་ཡིན་ཏེ།།
མངོན་པར་འདུ་བྱེད་པ་ལ་སྤྱོད་པས་སྐྱེ་བ་དང་རྒ་བ་དང་ན་བ་དང་འཆི་བ་དང་མྱ་ངན་དང་སྨྲེ་སྔགས་འདོན་པ་དང་དུཿཁ་བ་དང་ཡིད་མི་བདེ་བ་ལས་ཡོངས་སུ་མི་གྲོལ་བས་དུཿཁ་ཆེན་པོ་ལས་ཡོངས་སུ་མི་གྲོལ་བར་བརྗོད་དོ།།ཤཱ་རིའི་བུ།

བྱང་སེམས་ཆེན་པོ་དེ་ནི་ཉན་ཐོས་ཀྱི་སའམ་རང་སངས་རྒྱས་ཀྱི་ས་ཡང་མངོན་དུ་བྱ་བའི་སྐལ་བ་མེད་ན།བླ་མེད་རྫོགས་པའི་བྱང་ཆུབ་ཏུ་མངོན་པར་འཚང་རྒྱ་བ་ལྟ་ཅི་སྨོས་ཏེ་དེ་ནི་གནས་མེད་དོ།།ཤཱ་རིའི་བུ་
བྱང་སེམས་ཆེན་པོ་དེ་ལྟར་ཡུམ་ལ་སྤྱོད་ན་ཐབས་མི་མཁས་པར་ཤེས་པར་བྱའོ་ཞེས་པ་དང་འགལ་ལོ།།གཞན་ཡང་ཤེས་བྱ་ཆོས་ཅན།ཕུང་པོ་ལ་མཚན་མར་ཞེན་པས་སྐྱེ་རྒ་ན་འཆི་སོགས་ལས་མི་གྲོལ།དེ་ལས་མི་གྲོལ་བས་འཁོར།།
བ་དུཿཁའི་རྒྱ་མཚོ་ཆེན་པོ་ལས་མི་གྲོལ།དེ་ལས་མི་གྲོལ་བའི་ཕྱིར་ཉན་རང་གི་བྱང་ཆུབ་ཀྱང་མངོན་དུ་བྱེད་པའི་སྐལ་བ་མེད་པ་དེ་མ་ཡིན་པར་ཐལ།ཉན་རང་གི་ཡེ་ཤེས་རྣམས་ཕུང་པོ་ལ་མཚན་མར་འཛིན་པ་ཡིན་པའི་ཕྱིར།འདོད་ན།།
མདོ་དེ་དང་འགལ་ཞིང་མདོ་དེའི་དོན་སློབ་དཔོན་ཀླུ་སྒྲུབ་ཀྱིས་རིན་པོ་ཆེའི་ཕྲེང་བ་ལས།ཇི་སྲིད་ཕུང་པོར་འཛིན་ཡོད་པ།།དེ་སྲིད་དེ་ལས་ངར་འཛིན་ཉིད།།ངར་འཛིན་ཡོད་ན་ཡང་ལས་ཏེ།།དེ་ལས་ཡང་ནི་སྐྱེ་བ་ཡིན།།ལམ།།
གསུམ་ཐོག་མཐའ་དབུས་མེད་པ།།འཁོར་བའི་དཀྱིལ་འཁོར་མགལ་མེ་ཡི།།དཀྱིལ་འཁོར་ལྟ་བུའི་ཕན་ཚུན་གྱི།།ཆུ་རྐྱེན་འདི་ནི་འཁོར་བར་འགྱུར།།དེ་ནི་རང་གཞན་གཉིས་ཀ་དང་།།དུས་གསུམ་ཉིད་དུ་མ་མཐོང་ཕྱིར།།
ངར་འཛིན་པ་ནི་ཟད་པར་འགྱུར།།དེ་ནས་ལས་དང་སྐྱེ་བ་ཡང་།།ཞེས་གསུངས་པ་དང་འགལ་ལོ།།གཞན་ཡང་ཤེས་བྱ་ཆོས་ཅན།རྒྱུན་དུ་ཞུགས་པ་ནས།རང་བྱང་ཆུབ་མངོན་དུ་བྱ་བར་འདོད་ན།ཆོས་ལ་ངེས་པར

རྟོག་པའི་བཟོད་པ་ལ་བརྟེན་དགོས་པ་མ་ཡིན་པར་ཐལ།ཉན་རང་གི་ཡེ་ཤེས་རྣམས་མཚན་འཛིན་ཡིན་པའི་ཕྱིར།འདོད་ན།གཟུགས་དོན་རྟོག་པ་སྤོང་ཕྱིར་དང་།།ཞེས་པའི་མདོར།ལྷའི་བུ་དག་གཟུགས་ནི་ཟབ་པ་མ་ཡིན།།
ཕྲ་བ་མ་ཡིན་ནོ་ཞེས་པ་ནས།རྣམ་པ་ཐམས་ཅད་མཁྱེན་པ་ཉིད་ཀྱི་བར་ནི་ཟབ་པ་མ་ཡིན་ཕྲ་བ་མ་ཡིན་ནོ།།དེ་ཅིའི་ཕྱིར་ཞེ་ན།འདི་ལྟར་རྣམ་པ་ཐམས་ཅད་མཁྱེན་པ་ཉིད་ཀྱི་རང་བཞིན་ནི་ཟབ་པ་མ་ཡིན་ཕྲ་བ་མ་ཡིན་པས་སོ།།ལྷའི
བུ་དེ་དག་འདི་སྙམ་དུ་སེམས་པར་གྱུར་ཏེ།ཆོས་བསྟན་པ་འདི་ལ་ནི་གཟུགས་སུ་བཏགས་པ་མེད་དོ་ནས་བྱང་ཆུབ་དང་ཡི་གེ་རྣམས་སུ་བཏགས་པ་མེད་དོ་སྙམ་མོ།།དེ་ནས་རབ་འབྱོར་གྱིས་སྨྲས་པ།ལྷའི་བུ་དག་དེ་དེ་བཞིན་ཏེ་དེ་བཞིན
ག